ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-1807/02

υποβολή: Konstantinos Hatzidakis (PPE-DE) προς την Επιτροπή

(24 Ιουνίου 2002)

Θέμα: Μη ικανοποιητικά αποτελέσματα από την εφαρμογή του προγράμματος της ενισχυτικής διδασκαλίας στην Ελλάδα

Στα πλαίσια του ΚΠΣ, συγχρηματοδοτείται στην δευτεροβάθμια εκπαίδευση το πρόγραμμα της ενισχυτικής διδασκαλίας. Δεδομένου ότιπάρχουν καταγγελίες για την αποτελεσματικότητα που είχε το συγκεκριμένο πρόγραμμα, θα μπορούσε να με ενημερώσει η Επιτροπή εάν είναι ικανοποιημένη από την εφαρμογή της ενισχυτικής διδασκαλίας στην δευτεροβάθμια εκπαίδευση·

Απάντηση της κ. Διαμαντοπούλου εξ ονόματος της Επιτροπής

(1 Αυγούστου 2002)

Η ενέργεια στην οποίαν αναφέρεται ο αξιότιμος βουλευτής εντάσσεται στο μέτρο 1.2 Καταπολέμηση της σχολικής αποτυχίας και διαρροής με εναλλακτικές μορφές μάθησης του επιχειρησιακού προγράμματος Εκπαίδευση και αρχική επαγγελματική κατάρτιση, στο πλαίσιο του Κοινοτικού Πλαισίου Στήριξης (ΚΠΣ) 2000-2006 για την Ελλάδα.

Ο προϋπολογισμός αυτού του μέτρου ανέρχεται σε 191,395 εκατομμύρια ευρώ για το σύνολο της περιόδου. Η εν λόγω ενέργεια αφορά μαθητές των λυκείων και τεχνικών επαγγελματικών εκπαιδευτηρίων (TEE) με ανεπαρκή επίδοση οι οποίοι μπορούν να παρακολουθούν προγράμματα πρόσθετης διδακτικής στήριξης, με σκοπό την καταπολέμηση της σχολικής αποτυχίας και διαρροής και, έτσι, την αποτροπή του αποκλεισμού τους από την αγορά εργασίας.

Πρέπει να σημειωθεί ότι, κατά τις πανελλήνιες εξετάσεις της δευτέρας λυκείου, η συνολική αποτυχία πλησίασε το 20 %, ενώ σε ορισμένες περιφέρειες το ποσοστό ήταν 50 % του συνόλου των μαθητών.

Συνεπώς, λόγω της έκτασης του προβλήματος, η ενέργεια αυτή εντάσσεται στις προτεραιότητες του επιχειρησιακού προγράμματος. 35 000 μαθητές λυκείων και TEE προβλέπεται να επωφελούνται από αυτήν την ενέργεια κάθε χρόνο.

Σύμφωνα με τις ισχύουσες διατάξεις, για την περίοδο 2000-2006, κάθε χρόνο το κράτος μέλοςποβάλλει ετήσια έκθεση στην Επιτροπή σχετικά με την εφαρμογή κάθε προγράμματος. Επομένως, η Επιτροπή μπορεί, βάσει αυτής της έκθεσης, να έχει μια πρώτη πηγή πληροφόρησης για το σύνολο του επιχειρησιακού προγράμματος και για τη συγκεκριμένη ενέργεια ειδικότερα.

Εξ άλλου, στο μέσον της περιόδου, δηλ. το 2003, η αξιολόγηση του προγράμματος προβλέπεται να δώσει συγκεκριμένες ενδείξεις για την αποτελεσματικότητα και τον αντίκτυπο αυτών των ενεργειών. Τη στιγμή εκείνη, η Επιτροπή, σε συνεργασία με τις εθνικές αρχές, θα εξετάσει την αποτελεσματικότητα της ενέργειας ανάλογα με τα αποτελέσματα και βάσει των στόχων που είχαν καθορισθεί στο πλαίσιο του προγράμματος και του συμπληρώματος προγραμματισμού.
ΓΡΑΠΤΗ ΕΡΩΤΗΣΗ P-1319/02

υποβολή: Catherine Stihler (PSE) προς την Επιτροπή

(29 Απριλίου 2002)

Θέμα: Πρόσβαση στην ενημέρωση για την αλιευτική πολιτική

Η δημοσίευση της πρώτης δέσμης νομοθετικών μεταρρυθμίσεων της Κοινής Αλιευτικής Πολιτικής καθυστερεί επί του παρόντος για έναν ακόμη μήνα. Ωστόσο, αντίγραφα τωνπό συζήτηση προτάσεων κυκλοφορούν ελεύθερα εδώ και μερικές εβδομάδες. Πολλές ΜΚΟ και βιομηχανικές οργανώσεις έχουν προφανώς πρόσβαση σε σχέδια αλλά οι βουλευτές του ΕΚ δεν μπορούν να λάβουν επισήμως αντίγραφα ούτε των τμημάτων εκείνων της δέσμης που δεν αποτελούν ακόμη αντικείμενο διαπραγμάτευσης. Προς το συμφέρον μιας ισότιμης ενημέρωσης και της ουσιαστικής διαβούλευσης με τους βουλευτές του ΕΚ, θα ήθελε η Επιτροπή να αναθεωρήσει επισήμως τις διαδικασίες διάθεσης σχεδίων αντιγράφων στα ενδιαφερόμενα μέρη, συμπεριλαμβανομένων και των βουλευτών του ΕΚ·

Κοινή απάντησητου κ. Fischler εξ ονόματος της Επιτροπής στις γραπτές ερωτήσειςP-1319/02, P-1325/02 και P-1341/02

(22 Μαΐου 2002)

Η Επιτροπή πληροφορεί τα Αξιότιμα Μέλη του Κοινοβούλιο ότι δεν έχει παραχωρήσει πρόσβαση ή αποστείλει αντίγραφα του σχεδίου προτάσεών της σχετικά με τη μεταρρύθμιση της Κοινής Αλιευτικής Πολιτικής (ΚΑΠ) σε μη κυβερνητικές οργανώσεις (ΜΚΟ), οργανισμούς του κλάδου ή τυχόν άλλους παράγοντες που διακυβεύουν σε αυτόν συμφέροντα.

Οι προτάσεις για τη μεταρρύθμιση της ΚΑΠ θα δημοσιευθούν όταν εγκριθούν από την Επιτροπή, σύμφωνα με τους σχετικούς κανόνες και διαδικασίες.
ΓΡΑΠΤΗ ΕΡΩΤΗΣΗ E-0787/02

υποβολή: Ursula Schleicher (PPE-DE) προς την Επιτροπή

(19 Μαρτίου 2002)

Θέμα: Μεταρρύθμιση των Ευρωπαϊκών Σχολείων

Γνωρίζει η Επιτροπή τις σκέψεις που έχουν εκφρασθεί στο Ανώτατο Συμβούλιο των Ευρωπαϊκών Σχολείων και που θα οδηγήσουν στην επέκταση της εφαρμογής της πρώτης ξένης γλώσσας σε επιπλέον μαθήματα με αποτέλεσμα να θιγεί η διδασκαλία στη μητρική γλώσσα· Πώς κρίνει η Επιτροπή τις προτάσεις για μεταρρύθμιση που έχουν συζητηθεί στο Ανώτατο Συμβούλιο και ποια μέτρα πρόκειται να λάβει, προκειμένου να αποτρέψει τις αρνητικές επιπτώσεις στην πλειοψηφία των γλωσσικών τμημάτων·

Απάντηση του κ. Kinnock εξ ονόματος της Επιτροπής

(3 Ιουνίου 2002)

Σύμφωνα με το προοίμιο της σύμβασης που έχειπογραφεί από όλα τα κράτη μέλη και τις Κοινότητες στις 17 Ιουνίου 1994, το σύστημα των Ευρωπαϊκών Σχολείων αναγνωρίζει πλήρως την ευθύνη των κρατών μελών όσον αφορά το περιεχόμενο της διδασκαλίας και την οργάνωση του εκπαιδευτικού τους συστήματος καθώς και όσον αφορά την πολιτιστική και γλωσσική τους πολυμορφία.

Το Ανώτατο Συμβούλιο, ο διακυβερνητικός οργανισμός που είναι αρμόδιος για τα εν λόγω σχολεία, δεν εισηγήθηκε ούτε εξέτασε καμία πρόταση σχετικά με την επέκταση της διδασκαλίας στην πρώτη ξένη γλώσσα.

Μία ομάδα εργασίας έχει συγκροτηθεί προκειμένου να εκπονήσει μία στατιστική μελέτη σχετικά με τις δημοσιονομικές επιπτώσεις που ενδέχεται να έχει μία μεταρρύθμιση του είδους αυτού. Η Επιτροπή δεν πρόκειται να εκφράσει τις απόψεις της όσον αφορά το θέμα αυτό πριν λάβει τα αποτελέσματα της εν λόγω μελέτης και στη συνέχεια θα επιδιώξει να ληφθούνπόψη όλες οι απόψεις σχετικά με το θέμα αυτό.

Η Επιτροπή καταβάλλει κάθε δυνατή προσπάθεια προκειμένου να διασφαλίσει το σεβασμό της πολιτιστικής και γλωσσικής πολυμορφίας τόσο ως αρχής όσο και στην πράξη και, με τον έναν εκπρόσωπο που διαθέτει επί του συνόλου των 16 μελών του Ανώτατου Συμβουλίου των Ευρωπαϊκών Σχολείων, θα συνεχίσει να καταβάλλει κάθε δυνατή προσπάθεια προς την κατεύθυνση αυτή.
ΓΡΑΠΤΗ ΕΡΩΤΗΣΗ E-0859/02

υποβολή: Camilo Nogueira Romn (Verts/ALE) προς το Συμβούλιο

(27 Μαρτίου 2002)

Θέμα: Τα εγκλήματα του Αριέλ Σαρόν στο Ραμαλάχ

Στις 12 Μαρτίου, μετά τις δολοφονίες που διεπράγησαν στην Βηθλεέμ, τα στρατεύματα του Αριέλ Σαρόν δολοφόνησαν 25 Παλαιστίνιους στο Ραμαλάχ.

Μέχρι πότε θα αναμείνει η Ευρωπαϊκή Ένωση έως ότου λάβει σταθερή οριστική στάση έναντι του κυβερνήτη αυτού, όπως απαιτείται για την επίτευξη ειρήνης μεταξύ του κράτους του Ισραήλ και μιάς Παλιστίνης που θα έχει αναγνωρισθεί ως κράτος·

Κοινή απάντησηστις γραπτές ερωτήσεις Ε-0856/02 και Ε-0859/02

(22 Ιουλίου 2002)

Το Συμβούλιο δεν θα σχολιάσει τους συγκεκριμένους ισχυρισμούς στους οποίους αναφέρεται ο Αξιότιμος κ. Βουλευτής, καθότι δεν κατέχει όλα τα απαιτούμενα πραγματικά περιστατικά. Η Προεδρία, με την από 20 Απριλίου 2002 σχετική της δήλωση εξ ονόματος της Ευρωπαϊκής Ένωσης, εξήρε τη σημασία της πρωτοβουλίας που ελήφθη από τον Γενικό Γραμματέα των Ηνωμένων Εθνών προκειμένου να λάβει λεπτομερείς πληροφορίες για τα διαδραματισθέντα στο προσφυγικό στρατόπεδο της Τζενίν. Πέραν τούτου, η Ευρωπαϊκή Ένωση έχει επιμόνως ζητήσει την άμεση εξασφάλιση πρόσβασης ιατρικών και ανθρωπιστικών οργανώσεων στον παλαιστινιακό πληθυσμό, αίτημα και της από 19 Απριλίου 2002, προηγηθείσης απόφασης 1405 του Συμβουλίου Ασφαλείας των Ηνωμένων Εθνών, το οποίο είχε διαδηλώσει την ανησυχία του για τη δραματική κατάσταση (dire humanitarian situation) αυτού του πληθυσμού.

Επανειλημμένως η Ευρωπαϊκή Ένωση έχει απευθύνει έκκληση στις δύο πλευρές για συγκράτηση του κύκλου βίας. Με κοινή δήλωση της 10ης Απριλίου 2002, μαζί με τον Γενικό Γραμματέα των Ηνωμένων Εθνών, τις ΗΠΑ και την Ρωσία, η Προεδρία και ο Ύπατος Εκπρόσωπος μεταξύ άλλων απηύθυναν έκκληση στο Ισραήλ για αποχή από τηνπέρμετρη χρήση βίας και για την καταβολή κάθε δυνατής προσπάθειας προς εξασφάλιση της προστασίας των αμάχων.
ΓΡΑΠΤΗ ΕΡΩΤΗΣΗ E-1712/02

υποβολή: Joan Colom i Naval (PSE) προς την Επιτροπή

(13 Ιουνίου 2002)

Θέμα: Εορτασμός της Ημέρας της Ευρώπης στα σχολεία της ΕΕ

Η Κυβέρνηση της Αυτόνομης Κοινότητας των Βαλεαρίδων Νήσων κήρυξε την 9η Μαΐου (Ημέρα της Ευρώπης) ως αργία για τα σχολεία, ινστιτούτα και πανεπιστήμια και καθιερώνει τηνποχρέωση η ημέρα αυτή να αφιερώνεται σε εκδηλώσεις σχετικές με την ΕΕ.

Μπορεί να αναφέρει η Επιτροπή εάν έχουν αναληφθεί ανάλογες πρωτοβουλίες και σε άλλες χώρες ή περιφέρειες της ΕΕ· Θα ήταν διατεθειμένη η Επιτροπή ναποβάλει πρόταση ώστε στο μέλλον η 9η Μαΐου να αφιερώνεται σε εκδηλώσεις σχετικές με την ευρωπαϊκή οικοδόμηση·

Απάντηση της κυρίας Reding εξ ονόματος της Επιτροπής

(24 Ιουλίου 2002)

Η Επιτροπή δεν διαθέτει συγκεφαλαιωτική έκθεση σχετικά με κράτη μέλη ή περιφέρειες που έχουν ανακηρύξει την 9η Μαΐου ημέρα αργίας και έχουν καθιερώσει τηνποχρέωση η ημέρα αυτή να αφιερώνεται σε εκδηλώσεις σχετικές με την Ευρωπαϊκή Ένωση.

Η Επιτροπή, αν και συγχαίρει τις αρχές της Αυτόνομης Κοινότητας των Βαλεαρίδων Νήσων για την πρωτοβουλία τους, δεν προβλέπει τηνποβολή πρότασης για τη γενίκευση της πρακτικής αυτής.

Είναι πιθανόν ορισμένα σχολεία να επιλέξουν την 9η Μαΐου ως συμβολική ημερομηνία,πάρχουν όμως κι άλλες ημερομηνίες επίσης κατάλληλες για τον εορτασμό της ευρωπαϊκής οικοδόμησης. Κατά το 2001, για παράδειγμα, χιλιάδες σχολεία συμμετείχαν στην ευρωπαϊκή εβδομάδα Comenius από τις 24 έως τις 27 Νοεμβρίου· τις ημερομηνίες αυτές τις επέλεξαν οι εθνικές μονάδες συντονισμού των 30 χωρών που συμμετέχουν στο πρόγραμμα ΣΩΚΡΑΤΗΣ. Κατά το 2003, πολλοί εκπρόσωποι του Κοινοβουλίου μέσα στο πλαίσιο της Συνέλευσης πρότειναν η 21η Μαρτίου να γίνει ημέρα συζήτησης σχετικά με το μέλλον της Ένωσης σε όλα τα λύκεια της Ευρώπης.

Η Επιτροπήποστηρίζει επίσης, μέσα στα όρια των μέσων και των αρμοδιοτήτων της, κι άλλες πρωτοβουλίες στο σχολικό χώρο (Η Ευρώπη στο σχολείο, Ευρωπαϊκά Κοινοβούλια νέων ). Κάθε κράτος μέλος έχει την πλήρη ευθύνη της οργάνωσης των εκπαιδευτικών του συστημάτων και του περιεχομένου των προγραμμάτων.
ΓΡΑΠΤΗ ΕΡΩΤΗΣΗ E-0956/02

υποβολή: Gilles Savary (PSE) προς την Επιτροπή

(9 Απριλίου 2002)

Θέμα: Ανάληψη χρηματοδοτήσεων γιαποδομές

Όπως έχει σήμερα η κατάσταση όσον αφορά το κοινοτικό δίκαιο και τη νομολογία του Ευρωπαϊκού Δικαστηρίου, είναι νόμιμη η μερική χρηματοδότηση για την κατασκευή αυτοκινητοδρόμου που παραχωρήθηκε σε ιδιωτικό παράγοντα από τα πλεονάσματα της εκμετάλλευσης των διοδίων άλλου αυτοκινητοδρόμου που έχει παραχωρηθεί στον ίδιο παράγοντα ή σε έναν άλλον·

Απάντηση της κας de Palacio εξ ονόματος της Επιτροπής

(29 Μαΐου 2002)

Η τρέχουσα κοινοτική νομοθεσία(1) και η νομολογία του Ευρωπαϊκού Δικαστηρίου(2) ορίζει ότι το ύψος των διοδίων των αυτοκινητοδρόμων προκειμένου περί των βαρέων οχημάτων εμπορευματικών μεταφορών (συνολικού βάρους άνω των 12 τόννων) πρέπει να αποτελούν ευθεία συνάρτηση του κόστους τηςποδομής του συγκεκριμένου αυτοκινητοδρόμου.

Ωστόσο, το ύψος των διοδίων των αυτοκινητοδρόμων για τους άλλους τύπους οχημάτων (αυτοκίνητα ιδιωτικής χρήσεως, πούλμαν, ελαφρότερα επαγγελματικά οχήματα) δεν καλύπτεται από την κοινοτική νομοθεσία. Αυτό σημαίνει ότι ενδέχεται ναπάρχουν περιπτώσεις όπου τα συνολικά έσοδα από τα διόδια αυτοκινητοδρόμων (εφ'όλων των οχημάτων)περβαίνουν το συνολικό κόστος. Βεβαίως, ο φορέας (κυβερνητικός ή ιδιωτικός φορέας παραχώρησης) που έχει δικαιώματα στα επιπλέον έσοδα δύναται να τα χρησιμοποιήσει καθ'όν τρόπον θεωρεί σκόπιμο (π.χ. να χρηματοδοτήσει κάθε είδους επενδύσεις).

(1) Οδηγία 1999/62/ΕΚ του Ευρωπαϊκού Κοινοβουλίου και του Συμβουλίου της 17ης Ιουνίου 1999 περί επιβολής τελών στα βαρέα φορτηγά οχήματα που χρησιμοποιούν ορισμένα έργαποδομής, ΕΕ L 187 της 20.7.1999.

(2) Υπόθεση C-205/98 Επιτροπή κατά Αυστρίας.
ΓΡΑΠΤΗ ΕΡΩΤΗΣΗ E-0348/02

υποβολή: Nelly Maes (Verts/ALE) προς την Επιτροπή

(12 Φεβρουαρίου 2002)

Θέμα: Η εκ μέρους του Ισραήλ καταστροφή των επενδύσεων της Ευρωπαϊκής Ένωσης στα παλαιστινιακά εδάφη

Οι επιθέσεις των ισραηλινών στρατευμάτων στα παλαιστινιακά εδάφη έχουν ήδη προκαλέσει την καταστροφή ευρωπαϊκών επενδύσεων ύψους 17 εκατομμυρίων ευρώ. Το άκρον άωτον του κυνισμού εν προκειμένω συνίσταται στο γεγονός ότι η ισραηλινή κυβέρνηση κατηγορεί συνεχώς την παλαιστινιακή αρχή και συγκεκριμένα τον κ. Yasser Arafat για ανεπαρκή κατασταλτική δράση κατά των τρομοκρατών του Hamas και του Jihad, ενώ οι ίδιοι οι Ισραηλινοί είναι εκείνοι που καταστρέφουν επί τούτου όλα τα κατασταλτικά και προληπτικά μέσα που διαθέτουν οι Παλαιστίνιοι για την αναχαίτιση της βίας και της τρομοκρατίας.

Μπορεί να αναφέρει η Επιτροπή εάν προσυπογράφει την πρωτοβουλία να απαιτηθεί από το Ισραήλ η επιστροφή των χρημάτων που του έχουν διατεθεί·

Το Συμβούλιο θα μπορούσε να κάνει κάτι περισσότερο από το να καλεί το Ισραήλ να εξηγήσει με ποιον τρόπο πιστεύει ότι η καταστροφή μη στρατιωτικώνποδομών μπορεί να συμβάλει στην καταπολέμηση της τρομοκρατίας. Θα μπορούσε να απαιτήσει αποζημιώσεις, απευθύνοντας κατ' αυτόν τον τρόπο σαφές πολιτικό σήμα στον κ. Sharon ώστε να καταλάβει ότι διαπράττει στρατηγικό λάθος.

Απάντηση του κ. Patten εξ ονόματος της Επιτροπής

(8 Απριλίου 2002)

Η Επιτροπή παραπέμπει το Αξιότιμο Μέλος του Κοινοβουλίου στην απάντησή της στη γραπτή ερώτηση E-0284/02 της κ. Morgan(1).

Η Επιτροπή θεωρεί ότι η καταστροφή των βασικώνποδομών στη Δυτική Όχθη και στη Λωρίδα της Γάζας, το μεγαλύτερο τμήμα των οποίων έχει χρηματοδοτηθεί από την Κοινότητα και τα κράτη μέλη, έχει τα αντίθετα αποτελέσματα για την επίτευξη της ειρήνης. Εμποδίζει τις προσπάθειες για να εξασφαλιστεί η βιώσιμη κοινωνική και οικονομική ανάπτυξη στην περιοχή, που είναι προς το συμφέρον και των δύο μερών· από αυτήν την κατάσταση επωφελούνται οι εξτρεμιστές οι οποίοι είναι πρόθυμοι να εκμεταλλευτούν τη αυξανόμενη δυσαρέσκεια μεταξύ ορισμένων τμημάτων του παλαιστινιακού πληθυσμού.

Όσον αφορά τις απαιτήσεις για αποζημίωση, η ιδιοκτησία και ο εξοπλισμός που έχουν χρηματοδοτηθεί από τον κοινοτικό προϋπολογισμό, ανήκουν στους δικαιούχους. Επομένως, από αυστηρά νομικής πλευράς, πρέπει οι δικαιούχοι (που στις περισσότερες περιπτώσεις είναι η Παλαιστινιακή Αρχή) να κάνουν τις νομικές προσφυγές.

Σε πολιτικό επίπεδο, σύμφωνα με τα συμπεράσματα του Συμβουλίου Γενικών Υποθέσεων, η Ένωση διατηρεί το δικαίωμα να ζητήσει αποζημίωση στο πλαίσιο των κατάλληλων φορέων.

(1) βλέπε σελίδα 29.
ΓΡΑΠΤΗ ΕΡΩΤΗΣΗ E-0786/02

υποβολή: Jens-Peter Bonde (EDD) προς την Επιτροπή

(19 Μαρτίου 2002)

Θέμα: Κατάλογος των μέτρων ασφαλείας στις εγκαταστάσεις παραγωγής πυρηνικής ενέργειας

Μπορεί η Επιτροπή ναποβάλει κατάλογο των μέτρων ασφαλείας που έχουν ληφθεί μετά τις 11 Σεπτεμβρίου στις εγκαταστάσεις παραγωγής πυρηνικής ενέργειας και να αξιολογήσει ποιος είναι ο πραγματικός κίνδυνος σε περίπτωση επίθεσης αυτοκτονίας όπως αυτή που έλαβε χώρα στο Παγκόσμιο Εμπορικό Κέντρο· Θα μπορούσε άραγε μια τσιμεντένια ασπίδα 2,5 μέτρων πάχους να εξαλείψει τον κίνδυνο, όπως αναφέρεται στην εφημερίδα Politikken της 6.11.2001 από τον κ. Hans Bjerregrd του Φόρουμ για την Ενέργεια και την Ανάπτυξη·

Απάντηση της κας de Palacio Εξ ονόματος της Επιτροπής

(26 Απριλίου 2002)

Τα θέμα στο οποίο αναφέρεται το Αξιότιμο Μέλος αφορά τα μέτρα ασφαλείας που λήφθηκαν για τους πυρηνικούς σταθμούς ηλεκτροπαραγωγής μετά τα γεγονότα της 11ης Σεπτεμβρίου 2001. Είναι σημαντικό να επισημανθεί εν προκειμένω ότι ιδίως λόγω των ανησυχιών μη διάδοσης των πυρηνικών όπλων και της ακτινοπροστασίας, ο κλάδος της πυρηνικής ενέργειας είναι ένας από τους βιομηχανικούς κλάδους όπου ισχύουν οι αυστηρότερες προδιαγραφές για την ασφάλεια.

Από την 11η Σεπτεμβρίου 2001, οι αρχές των κρατών μελών έχουν ενισχύσει τις διατάξεις προστασίας και τα μέτρα για την φυσική προστασία που ίσχυαν ήδη για τις επικίνδυνες εγκαταστάσεις και ιδίως για τις πυρηνικές. Εξάλλου, ο τύπος έχει ήδη αναφερθεί επεκτεταμένα στα πλέον προφανή μέτρα, όπως η εγκατάσταση, στη Γαλλία, συστοιχίας πυραύλων εδάφους-αέρος πλησίον της εγκατάστασης επεξεργασίας ακτινοβολημένων καυσίμων La Hague. Τα μέτρα για την φυσική προστασία είναι, εκ φύσεως, απόρρητα. Η κοινοποίηση των λεπτομερειών αυτών των μέτρων ενέχει τον κίνδυνο ναποσκάψει τον αποτρεπτικό τους χαρακτήρα και, κατά συνέπεια, την αποτελεσματικότητά τους.
ΓΡΑΠΤΗ ΕΡΩΤΗΣΗ E-0531/02

υποβολή: Charles Tannock (PPE-DE) προς το Συμβούλιο

(25 Φεβρουαρίου 2002)

Θέμα: Μεταρρύθμιση της Επιτροπής

Είναι άραγε ικανοποιημένο το Συμβούλιο με την πρόοδο που σημειώθηκε στη μεταρρύθμιση της Επιτροπής, και ποια μέτρα πιστεύει ότι είναι απαραίτητα για τη διαδικασία αυτή προκειμένου να είναι αποτελεσματική και να κερδίσει τηνποστήριξη του κοινού·

Απάντηση

(22 Ιουλίου 2002)

Το Συμβούλιο δεν θεωρεί προσήκον να εκφέρει γνώμη για την εσωτερική μεταρρύθμιση άλλου θεσμικού οργάνου. Συνεπώς το Συμβούλιο δεν είναι σε θέση να απαντήσει στην ερώτηση του αξιότιμου κυρίου βουλευτή.

Ωστόσο, το Ευρωπαϊκό Συμβούλιο που συνήλθε στο Γκέτεμποργκ στις 15 και 16 Ιουνίου 2001πενθύμισε σε γενικές γραμμές ότι η Ένωση έχει στηνπηρεσία της σύγχρονα και ανοικτά θεσμικά όργανα που βρίσκονται κοντά στον πολίτη και εκτίμησε ότι οι τρέχουσες μεταρρυθμίσεις σε όλα τα όργανα της Ένωσης αποτελούν μαρτυρία για την εμμονή τους σε αυτόν τον στόχο.
ΓΡΑΠΤΗ ΕΡΩΤΗΣΗ E-1888/02

υποβολή: Konstantinos Hatzidakis (PPE-DE) προς την Επιτροπή

(1 Ιουλίου 2002)

Θέμα: Επαγγελματική κατάρτιση στην Ελλάδα

Στην Ελλάδα οι άνεργοι που συμμετέχουν στα επιδοτούμενα προγράμματα επαγγελματικής κατάρτισης εισπράττουν τα χρήματα της επιδότησης 8 με 10 μήνες μετά την ολοκλήρωση της κατάρτισης. Οι δε εκπαιδευτές πληρώνονται 2 με 3 χρόνια μετά το πέρας των προγραμμάτων κατάρτισης.

1. Θεωρεί η Επιτροπή ικανοποιητικό το χρονικό διάστημα, στο οποίο λαμβάνουν τα χρήματα τόσο οι άνεργοι όσο και οι εκπαιδευτές·

2. Είναι ικανοποιημένη από τα αποτελέσματα της επαγγελματικής κατάρτισης στην Ελλάδα όσον αφορά το Β' ΚΠΣ·

Απάντηση της κας Διαμαντοπούλου εξ ονόματος της Επιτροπής

(19 Αυγούστου 2002)

1. Κατά τη διάρκεια της περιόδου 1994-99, τοπουργείο Εργασίας, μετά από συμφωνία με την Επιτροπή, θέσπισε κοινές διατάξεις και κανονισμούς για τη διαχείριση, την παρακολούθηση, τον έλεγχο και την αξιολόγηση των ενεργειών επαγγελματικής κατάρτισης που χρηματοδοτούνται από το Ευρωπαϊκό Κοινωνικό Ταμείο στο πλαίσιο του Κοινοτικού Πλαισίου Στήριξης (ΚΠΣ) για την Ελλάδα.

Σύμφωνα με αυτές τις διατάξεις, η πληρωμή της επιδότησης για τους καταρτιζόμενους πρέπει να καταβληθεί από τον φορέα κατάρτισης μετά από την ολοκλήρωση των προγραμμάτων κατάρτισης.

Οι ετήσιες δαπάνες για προγράμματα κατάρτισης στο πλαίσιο διάφορων επιχειρησιακών προγραμμάτων καταβάλλονται μετά από αιτήσεις για την ετήσια τελική πληρωμή πουποβάλλονται στην Επιτροπή από τα κράτη μέλη έξι μήνες μετά από τη λήξη του αντίστοιχου έτους.

2. Η αποτελεσματικότητα των ενεργειών επαγγελματικής κατάρτισης στο πλαίσιο του ΚΠΣ 1994-99 πρόκειται να εξεταστούν συνολικά μετά από την ολοκλήρωση της εκ τωνστέρων αξιολόγησης.
ΓΡΑΠΤΗ ΕΡΩΤΗΣΗ P-1988/02

υποβολή: Stavros Xarchakos (PPE-DE) προς την Επιτροπή

(1 Ιουλίου 2002)

Θέμα: Κώδικας Δεοντολογίας της GESAC

Στηνπ' αριθμόν Ε-0182/02(1) ερώτησή μου ζητούσα από την Ευρωπαϊκή Επιτροπή την άποψή της για τον Κώδικα Δεοντολογίας που συνέταξε και τηςπέβαλε η Ομοσπονδία των Οργανισμών Συλλογικής Διαχείρισης (collective management) της Μουσικής (GESAC) καθώς και το αν θα μπορούσε να μου κοινοποιήσει τον Κώδικα αυτόν.

Στην απάντηση που έλαβα από τον Επίτροπο, κ. Bolkestein, στις 18.3.02 αναφέρεται ότι η Επιτροπή είναι ενήμερη του γεγονότος ότι διεξήχθησαν συζητήσεις προ ετών στους κόλπους της GESAC όσον αφορά έναν παρόμοιο κώδικα. Εντούτοις, σύμφωνα με τις διαθέσιμες πληροφορίες, οι συζητήσεις αυτές δεν κατέληξαν σε συμφωνία και η GESAC δενπέβαλε κώδικα ορθής συμπεριφοράς στην Ευρωπαϊκή Επιτροπή. Στα χέρια μου έχω αντίγραφο αυτού του κώδικα όπως ακριβώςπεβλήθη στην Ευρωπαϊκή Επιτροπή με ημερομηνία 26.10.95, παραλήπτη τον Γενικό Διευθυντή της DG XV και αριθμό πρωτοκόλλου παραλαβής του από την Γενική Διεύθυνση XV 015151-3.11.1995.

Μετά από αυτά τα στοιχεία μπορεί να με ενημερώσει η Ευρωπαϊκή Επιτροπή για το ποιά είναι η άποψή της για τον ανωτέρω κώδικα ορθής συμπεριφοράς που τηςπεβλήθη από την GESAC;

(1) ΕΕ C 160 E της 4.7.2002, σελ. 194.

Απάντηση του κ. Bolkestein εξ ονόματος της Επιτροπής

(19 Ιουλίου 2002)

Η ερώτηση του αξιότιμου βουλευτή αφορά έναν κώδικα δεοντολογίας που συνέταξε η Ομοσπονδία Εταιρειών Συλλογικής Διαχείρισης (η GESAC). Ο εν λόγω κώδικας, που καταρτίστηκε το 1995, δεν κοινοποιήθηκε στην Επιτροπή αλλά στάλθηκε απλώς σε ορισμένες γενικές διευθύνσεις για ενημέρωση. Σύμφωνα με τις πληροφορίες της Επιτροπής, ο κώδικας αυτός δεν έλαβε τελική μορφή και η GESAC ενημέρωσε το 1996 την Επιτροπή ότι δεν είχε δοθεί συνέχεια στο έγγραφο αυτό και ότι θα διεξάγονταν τελικά διαβουλεύσεις για την ολοκλήρωσή του. Υπό αυτές τις συνθήκες η Επιτροπή δεν μπορεί να λάβειπόψη της ένα παρόμοιο έγγραφο, που δεν έχει ακόμη οριστικοποιηθεί. Μπορεί βεβαίως να το θεωρήσει ως ένα επιπλέον στοιχείο για τη συστηματική ανάλυση του τομέα συλλογικής διαχείρισης στην Ευρώπη.

Παρόλα αυτά, η ερώτηση του αξιότιμου βουλευτή αφορά μία πολύ σημαντική πτυχή της εσωτερικής αγοράς: τη συλλογική διαχείριση των δικαιωμάτων και τη λειτουργία των εταιρειών διαχείρισης. Η Επιτροπή, και ιδίως η γενική διεύθυνση της εσωτερικής αγοράς, εξακολουθεί να παρακολουθεί από πολύ κοντά την εξέλιξη του τομέα και ειδικά τις πρωτοβουλίες των εταιρειών διαχείρισης που αφορούν την προσαρμογή των μεθόδων λειτουργίας τους στις ανάγκες της αγοράς. Επομένως, η Επιτροπή αναλύει σε μόνιμη βάση την εξέλιξη του εν λόγω τομέα, ιδίως επειδή οι εταιρείες συλλογικής διαχείρισης είναι επιφορτισμένες — σε σημαντικό βαθμό — με τη διαχείριση των πνευματικών και συγγενικών δικαιωμάτων έτσι όπως έχουν μέχρι τούδε εναρμονιστεί βάσει επτά οδηγιών που αφορούν θέματα πνευματικής ιδιοκτησίας. Στο πλαίσιο αυτό, η Επιτροπή διεξάγει συνεχή και εις βάθος διάλογο για τα θέματα αυτά με τις εταιρείες διαχείρισης και το σύνολο των ενδιαφερομένων κύκλων.